पहले पत्रकारों की लड़ाई सरकार और मालिकों के खिलाफ होती थी लेकिन आज ऐसे हालात हो गए हैं कि पत्रकारों को पत्रकारों के खिलाफ लड़ाया जा रहा है. आज भारत में दो प्रकार के पत्रकार हैं. एक वह जो मालिकों के लिए दलाली कर रहे हैं और दूसरे वे जो ईमानदारी से इस पेशे के साथ जुड़े हुए हैं. भड़ास4मीडिया के संपादक यशवंत सिंह को फर्जी आरोपों में फंसाकर गिरफ्तार करने के खिलाफ कल 9 जुलाई को जंतर मंतर, नई दिल्ली में दिल्ली-नोएडा के पत्रकरों ने काली पट्टी बांध कर प्रदर्शन किया. प्रदर्शन का आयोजन जनज्वार डॉट कॉम ने किया था.